Document ID: 32004D0701

NÕUKOGU OTSUS,
11. oktoober 2004,
millega muudetakse nõukogu kodukorda
(2004/701/EÜ, Euratom)
EUROOPA LIIDU NÕUKOGU,
võttes arvesse Euroopa Ühenduse asutamislepingut, eriti selle artikli 207 lõike 3 esimest lõiku,
võttes arvesse Euroopa Aatomienergiaühenduse asutamislepingut, eriti selle artikli 121 lõiget 3,
võttes arvesse Euroopa Liidu lepingut, eriti selle artikli 28 lõiget 1 ja artikli 41 lõiget 1,
võttes arvesse Tšehhi Vabariigi, Eesti Vabariigi, Küprose Vabariigi, Läti Vabariigi, Leedu Vabariigi, Ungari Vabariigi, Malta Vabariigi, Poola Vabariigi, Sloveenia Vabariigi ja Slovaki Vabariigi ühinemistingimusi ja Euroopa Liidu aluslepingutesse tehtavaid muudatusi käsitleva akti (1) artiklit 12,
ning arvestades järgmist:
(1)
Akti Tšehhi Vabariigi, Eesti Vabariigi, Küprose Vabariigi, Läti Vabariigi, Leedu Vabariigi, Ungari Vabariigi, Malta Vabariigi, Poola Vabariigi, Sloveenia Vabariigi ja Slovaki Vabariigi ühinemistingimuste ja Euroopa Liidu aluslepingutesse tehtavate muudatuste kohta on muudetud alates 1. novembrist 2004 osas, mis käsitleb Euroopa Ühenduse asutamislepingu, Euroopa Aatomienergiaühenduse asutamislepingu ja Euroopa Liidu lepingu sätteid häälte arvestamise kohta nõukogus.
(2)
Vastavalt Euroopa Ühenduse asutamislepingu artikli 205 lõikele 4, Euroopa Aatomienergiaühenduse asutamislepingu artikli 118 lõikele 4 ning Euroopa Liidu lepingu artikli 23 lõike 2 kolmandale lõigule ja artikli 34 lõikele 3, nagu neid on muudetud ülalnimetatud ühinemisaktiga, võib nõukogu liige juhul, kui nõukogu otsus tuleb vastu võtta kvalifitseeritud häälteenamusega, taotleda et tehtaks kindlaks, kas kvalifitseeritud häälteenamuse moodustavad liikmesriigid esindavad vähemalt 62 % liidu kogurahvastikust. On vaja kehtestada nende sätete rakendamise üksikasjalikud eeskirjad.
(3)
Selleks on vaja kooskõlas Euroopa Ühenduste Statistikaameti esitatud andmetega kehtestada kõigi liikmesriikide kogurahvastik üheaastase perioodi kohta ja ette näha nende arvude iga-aastane ajakohastamine.
(4)
Riigi kogurahvastiku mõiste on määratletud ÜRO Euroopa Majanduskomisjoni ja Euroopa Ühenduste Statistikaameti poolt ühiselt koostatud Euroopa Majanduskomisjoni piirkonnas 2000. aastal läbiviidavate rahva ja eluruumide loenduste soovituste punktis IV.A,
ON TEINUD JÄRGMISE OTSUSE:
Artikkel 1
Nõukogu kodukorda 22. märtsist 2004 (2004/338/EÜ, Euratom) (2) muudetakse järgnevalt.
1.
Artiklile 11 lisatakse järgmine lõige:
“5. Kui nõukogu otsus tuleb vastu võtta kvalifitseeritud häälteenamusega, määratakse nõukogu liikme taotluse korral IIa lisa artiklis 1 sätestatud rahvastikuarvude põhjal tehtavate arvutustega kindlaks, kas kvalifitseeritud häälteenamuse moodustavad liikmesriigid esindavad vähemalt 62 % liidu kogurahvastikust.”
2.
II lisa järele lisatakse järgmine lisa:
“IIa LISA
NÕUKOGUS HÄÄLTE ARVUTAMIST KÄSITLEVATE SÄTETE RAKENDAMISE ÜKSIKASJALIKUD EESKIRJAD
Artikkel 1
Euroopa Ühenduse asutamislepingu artikli 205 lõike 4, Euroopa Aatomienergiaühenduse asutamislepingu artikli 118 lõike 4 ning Euroopa Liidu lepingu artikli 23 lõike 2 kolmanda lõigu ja artikli 34 lõike 3 rakendamisel on iga liikmesriigi kogurahvastik ajavahemikul 1. november 2004-31. detsember 2005 järgmine:
Liikmesriik
Rahvaarv
(× 1 000)
Saksamaa
82 531,7
Prantsusmaa
61 684,7
Ühendkuningriik
59 651,5
Itaalia
57 888,2
Hispaania
42 345,3
Poola
38 190,6
Madalmaad
16 258,0
Kreeka
11 041,1
Portugal
10 474,7
Belgia
10 396,4
Tšehhi Vabariik
10 211,5
Ungari
10 116,7
Rootsi
8 975,7
Austria
8 114,0
Taani
5 397,6
Slovakkia
5 380,1
Soome
5 219,7
Iirimaa
4 027,5
Leedu
3 445,9
Läti
2 319,2
Sloveenia
1 996,4
Eesti
1 350,6
Küpros
730,4
Luksemburg
451,6
Malta
399,9
Kokku
458 599,0
Alampiir (62 %)
284 331,4
Artikkel 2
1. Igal aastal enne 1. septembrit teatavad liikmesriigid Euroopa Ühenduste Statistikaametile andmed oma rahvastiku koguarvu kohta jooksva aasta 1. jaanuari seisuga.
2. Nõukogu muudab vastavalt eelnenud aasta 30. septembril Euroopa Ühenduste Statistikaameti käsutuses olevatele andmetele artiklis 1 sätestatud arve, mida hakatakse kohaldama vastavalt iga aasta 1. jaanuarist. Käesolev otsus avaldatakse Euroopa Liidu Teatajas.”
Artikkel 2
Käesolev otsus jõustub selle Euroopa Liidu Teatajas avaldamise päeval.
Seda kohaldatakse alates 1. novembrist 2004.
Luksemburg, 11. oktoober 2004

Labels: 10
0
18
15